|  |
| --- |
| ***Mantaray***  Studioalbum av Siouxsie |
|  |
| **Utgjeve** | 10. september 2007 |
| **Innspelt** | 2006—2007Riverside Studio and Stone Room, Bath, Somerset, UK |
| **Sjanger** | * Alternative rock
* pop
 |
| **Lengd** | 41:00 |
| **Selskap** | W14 Music/Universal Decca Records (USA) |
| **Produsent** | Steve Evans, Charlie Jones |
|
| Siouxsie-kronologi |
| *Hái!*  The Creatures(2003) | *Mantaray* | 
 |
|  |
| Singlar frå *Mantaray* |
| 1. «Into a Swan»Utgjeve: 3. september 2007
2. «Here Comes That Day»Utgjeve: 29. oktober 2007
3. «About to Happen»Utgjeve: 10. mars 2008
 |

***Mantaray*** er det første soloalbumet til den engelske songaren Siouxsie, utgjeve i september 2007 på Universal Records, fire år etter det siste albumet til bandet hennar The Creatures, *Hái!*. Etter den første soloturneen i 2004 ønskte Siouxsie å spele med andre musikarar. Ho møtte Steve Evans og Charlie Jones, som begge arrangerte songane og produserte plata. 

Albumet fekk god kritikk då det kom ut med fokus på røysta til Siouxsie og dei forskjellige stilartane.

Historie
--------

Etter suksessen med den første soloutgjevinga hennar, konsert-DVD-en *Dreamshow*, som nådde toppen av den britiske videolista i august 2005, fekk Siouxsie demoar frå fleire komponistar. Universal tilbaud ho ein ny plateavtale på selskapet W14, som var i ferd med å bli skapt av John Williams. Dei to hadde alt samarbeidd på *Peepshow* og *Boomerang*.

Innspeling og musikk
--------------------

*Mantaray* vart produsert i lag med Steve Evans (som tidlegare hadde arbeidd med Robert Plant) og Charlie Jones (som òg hadde samarbeidd med Plant i tillegg til Goldfrapp). Trommeslagaren var Clive Deamer, som tidlegare hadde spelt med både Plant, og Portishead. Evans og Jones skreiv musikk i lag for songane «About to Happen», «If It Doesn't Kill You», «Sea of Tranquility», «They Follow You» og «Heaven and Alchemy». 

Det var første gongen Siouxsie arbeidde med produsentar som òg spelte på plata. Innspelingane vart gjort i Frankrike og Bath i England frå slutten av 2006 til mai 2007. Dei konsentrerte seg om to-tre songar om gangen, som viste seg å vere ein nyttig metode. Den einaste instruksjonen til Siouxsie til dei to låtskrivarane sine var å «handsame kvar song som ein potensiell singel»..

Musikken på *Mantaray* er variert, inkludert pop, glam og kabaret. «If it Doesn't Kill You» var ein av dei eldste tekstane ho skreiv, og originalmusikken var ein annan før ho møtte Jones. Han likte tittelen og teksten til Siouxsie, som sa «han gjorde det om til ein av dei klassiske songane som kunne ha vore frå James Bond. Han er ganske filmatisk.» «Sea of Tranquility» var ein eldre tekst og var basert på ein idé Siouxie hadde om å skrive eit sci-fi-mordmysterium. Jones og Evans «tok han ein stad med heile den bossa nova-greia» og albumtittelen kom frå ei linje i songen. Ein *manta ray* er engelsk for djevelrokke og er skildra som «eit spøkjelse av eit brøl frå havbotnen» i songen.

Utgjeving og mottaking
----------------------

Albumet kom ut i Storbritannia 10. september 2007 på W14 Music under Universal Music Group. Ei amerikansk utgåve kom ut 2. oktober 2007 på Decca Records. I tillegg til ei CD-utgåva kom albumet ut på vinyl i begge land. Før albumet kom ut, kom singelen «Into a Swan», ei veke før, den 3. september 2007. Albumet nådde 39. plassen på UK Albums Chart.

*Mantaray* fekk positiv omtale av musikkpressa. Nitsuh Abebe på Pitchfork skreiv «Ho *er* verkeleg pop. Albumet er ein suksess». Journalisten Charlotte Heathcote skreiv om kvaliteten på songane: «Imponerande nok er det ikkje eit einaste svakt spor på albumet og med merksemda til ein perfeksjonist for detaljar har ein synthar, strykarar, blåsarar og perkusjon som skapar ein kreativ og overtydande effekt». *Mojo* likte òg songane og arrangementet, og sa at «ein tørst for lydmessige eventyr stråler ut frå kvart spor». Simon Price i *The Independent* hadde same synspunkt og skreiv at «*Mantaray* er ein forfriskande og vakker eksplosjon av is». I ei melding på 4 av 5 stjerner skreiv *The Times* at «den stålaktige røysta hennar er like forførande som alltid». På liknande vis skreiv *The Telegraph*-skribenten Andrew Perry at «ho høyrest bydande og lidenskapleg ut». *Q* trykte ei positive melding og sa «Røysta til Siouxsie er like rik og sensuell som alltid, og teksten handlar mykje om gjenfødsel». *Uncut* skreiv, «Heldigivis er ho framleis til sjuande og sist ein kompromisslaus outsider».

Innhald
-------

| Nr. | Tittel | Låtskrivar(ar) | Lengd |
| --- | --- | --- | --- |
| 1. | «Into a Swan» | Siouxsie, Kookie1, Brion James | 4:13 |
| 2. | «About to Happen» | Siouxsie, Noko, Charlie Jones, Steve Evans | 2:50 |
| 3. | «Here Comes That Day» | Siouxsie, Noko, Kookie, Howard Gray | 4:03 |
| 4. | «Loveless» | Siouxsie, Kookie, James | 4:25 |
| 5. | «If It Doesn't Kill You» | Siouxsie, Jones, Evans | 4:32 |
| 6. | «One Mile Below» | Siouxsie | 3:01 |
| 7. | «Drone Zone» | Siouxsie, Steve Hilton | 3:22 |
| 8. | «Sea of Tranquility» | Siouxsie, Jones, Evans | 5:13 |
| 9. | «They Follow You» | Siouxsie, Jones, Evans, Graham Crabb | 5:03 |
| 10. | «Heaven and Alchemy» | Siouxsie, Jones, Evans | 4:19 |

Medverkande
-----------

* Siouxsie Sioux — vokal
* Steve Evans — gitar, programmering, ukulele
* Charlie Jones — bass, kontrabass, Rhodes piano, synths, piano, autoharpe
* Clive Deamer — trommer
* Hossam Ramzy — perkusjon
* Ken Dewar — perkusjon
* Noko — gitar, klaverinstrument, programmering
* Phil Andrews — gitar, klaverinstrument, programmering
* Terry Edwards — saksofon, trompet, flygelhorn
* Ted Benham — dulcimer, xylofon
* Davide Rossi — strykarar
* Tom Dalgety — lydteknikar

Salslister
----------

| Liste (2007) | Plassering |
| --- | --- |
| UK Albums Chart | 39 |
| Den franske albumlista | 132 |
|

Kjelder
-------

* *Denne artikkelen bygger på «Mantaray» frå Wikipedia på engelsk, den 30. august 2020.*
	+ *Wikipedia på engelsk oppgav desse kjeldene:*

1. ↑  «Dreamshow Number one in UK dvd charts». Thecreatures.com. 30. august 2005. Henta 7. juli 2015
2. ↑  «Siouxsie to Release Mantaray». Spin.com. 18. juli 2007. Henta 29. august 2020
3. ↑  Clive Deamer spelte trommer på *Mighty Rearrangør* av Robert Plant i 2005.
4. ↑  John Schaefer (4. september 2007). «Siouxsie Goes Solo [Radio interview]». *WNYC*. Henta 29. august 2020.
5. ↑  David Dye (3. oktober 2007). «Siouxsie Sioux: A Rock Icon Goes Solo [Radio interview]». *NPR Music*. Henta 29. august 2020.
6. 1 2  Eric Davidson (October 2007), «What's this Song about?», *CMJ New Music*: s. 12
7. ↑  Brown, Helen (13. september 2007). «Siouxsie Sioux strikes out alone». The Telegraph. Henta 29. august 2020.
8. ↑  Raggett, Ned. «*Mantaray* - review». *AllMusic*. AllRovi. Henta 28. august 2020.
9. ↑  Nelson, Tim «Mantaray - review». BBC.co.uk. 2007. Henta 3. mars 2015
10. ↑  Simpson, Dave. «Mantaray - review». *The Guardian*. 31. august 2007. Henta 3. mars 2015
11. ↑  «Mantaray - review». *Metro*. 15. september 2007
12. 1 2  Mulholland, Gary. «Mantaray - review». *Q*. October 2007
13. 1 2  Abebe, Nitsuh. «Mantaray - review»[*daud lenkje*]. Pitchfork. 4. september 2007. Henta 3. mars 2015
14. ↑  Schrodt, Paul. «Mantaray - review». Slant Magazine. 3. oktober 2007. Henta 3. mars 2015
15. ↑  Mackenzie, Wilson. «Mantaray - review». *Spin*. November 2007. P.125. «She's casting a refreshing new spell».
16. 1 2  Harris, Sophie. «Mantaray - review». *The Times* (subscription required). 7. september 2007. Henta 3. mars 2015
17. 1 2  Williamson, Nigel. «Mantaray - review». *Uncut*. October 2007
18. ↑  Heathcote, Charlotte. «Mantaray - review». *Sunday Express*. 9. september 2007
19. ↑  Segal, Victoria (September 2007), «*Mantaray* review», *Mojo*, s. 102
20. ↑  Price, Simon. «Mantaray - review». *The Independent*. 16. september 2007.
21. ↑  Perry, Andrew. «Mantaray - review». *The Telegraph*. 8. september 2007
22. ↑  «Siouxsie - UK Albums and singles charts». Officialcharts.com. Henta 24. mai 2015
23. ↑  Mantaray - charts (France). Lescharts.com. Henta 3. mars 2015